b'\n_START_ARTICLE_\nKantoni u Francuskoj\n_START_SECTION_\nUloga i uprava\n_START_PARAGRAPH_\nGlavna uloga kantona se najvi\xc5\xa1e o\xc4\x8dituje u regionalnim izborima. Svaki kanton izabire svog predstavnika u generalnom vije\xc4\x87u svog departmana (osim Pariza, gdje se izbori vr\xc5\xa1e druga\xc4\x8dije, tamo se 20 gradskih (op\xc4\x87inskih) okruga ponekad smatraju kantonima iz statisti\xc4\x8dkih razloga)._NEWLINE_Kantoni se obi\xc4\x8dno sastoje od vi\xc5\xa1e op\xc4\x87ina. U glavnom gradu kantona (chef-lieu) se obi\xc4\x8dno nalaze upravne zgrade (kao \xc5\xbeandarmerija i sl.)_NEWLINE_Povijesno, kantone su nazivali justices de paix.\n_START_SECTION_\nPovijest\n_START_PARAGRAPH_\nKantoni su stvoreni 1790. godine, u isto vrijeme kad i departmani. Njihovo stvaranje je proglasilo Revolucionarni odbor za podjelu teritorija (Comit\xc3\xa9 de Division du territoire). U po\xc4\x8detku je njihov broj bio ve\xc4\x87i nego danas (od 40 do 60 po departmanu). U po\xc4\x8detku su bili okupljeni u distrikte, da bi se od 1800. organizirali u okruge. Od 20. sije\xc4\x8dnja 1801. godine, njihov broj je drasti\xc4\x8dno smanjen zakonom Loi portant r\xc3\xa9duction du nombre de justices de paix. Kada je vlada odobrila ovaj zakon, objavljen je u Bulletin des Loisi danas \xc4\x8dini temelj za teritorijalnu podjelu Francuske. Tijekom godina, broj kantona se mijenjao, kantoni sa malim brojem stanovnika su ukidani, a podru\xc4\x8dja sa rastu\xc4\x87im brojem stanovnika su podjeljivana u nove kantone.\n_START_SECTION_\nStatistika\n_START_PARAGRAPH_\nBroj kantona varira od departmana do departmana. Departman sa najmanjim brojem kantona je Territoire de Belfort koji ima 15 kantona. Departman Nord ima 79 kantona. Ukupno u Francuskoj postoji 4.039 kantona, od kojih su 156 u prekomorskim departmanima. Otok Mayotte \xc4\x8dija je uprava sli\xc4\x8dna departmanskoj je tako\xc4\x91er podijeljen u 19 kantona.'